**A középiskolai felvételi eljárás menete a 2022/2023-as tanévre**

**2021. november 16.**

Az Oktatási Hivatal közzéteszi azoknak a gimnáziumoknak, szakgimnáziumoknak a jegyzékét, amelyek központi írásbeli felvételi vizsgát szerveznek

**2021. december 3.**

A diákok december 3-ig adhatják le a jelentkezési lapokat a központi írásbeli felvételi vizsgára – közvetlenül abban az iskolában, ahol meg szeretnék írni a tesztet. Mindenki maga döntheti el, hogy melyik iskolában szeretné megírni a felvételit. Ezek listája jelenik meg nov.16-án.

**Jelentkezési lapokat diáknak és szülőknek egyaránt alá kell írni.**

**2022. január 22.**

A központi írásbeli felvételi vizsga az érintett gimnáziumokban és szakgimnáziumokban.

**2022. január 27.**

Pótló központi írásbeli felvételi vizsga – ezen csak azok a diákok vehetnek részt, akik az előző írásbelire alapos ok (csak orvosi igazolást fogadnak el) miatt nem tudtak elmenni.

**2022. február 7-ig**

A középiskolák értesítik a diákokat a központi írásbeli felvételi vizsga eredményéről és arról, hogy mely napon lehet megtekinteni a felvételi lapokat.

**2022. február 22-től március 11-ig**

Szóbeli meghallgatások az érintett középiskolákban.

**2022. április 29.**

A középfokú iskolák elküldik a felvételről vagy az elutasításról szóló értesítést a diákoknak és/vagy az általános iskoláknak.

**Tanácsok, egyéb információk a felvételi eljáráshoz:**

* A magyar és a matematika felvételi írásbeli vizsga is 45-45 perc, közte 15 perc szünettel.
* **Felvételire érvényes, fényképes igazolványt kell hoznia a diákoknak, ez lehet személyi igazolvány, vagy diákigazolvány.**
* A magyar nyelvi feladatlapban kilenc rövidebb, illetve egy hosszabb, szövegalkotási feladat szerepel.   
  Segédeszközt nem lehet használni.
* A matematika feladatlap is tíz kérdést tartalmaz, a megoldásukhoz vonalzót, körzőt és szögmérőt lehet használni, más segédeszközt (pl. számológépet) viszont nem.

**Tájékoztató linkek:**

Az általános iskola 8. évfolyamára járó tanulók részvétele a középfokú felvételi eljárásban:

<https://www.oktatas.hu/pub_bin/dload/kozoktatas/beiskolazas/tajekoztatok/KIFIR_alt_isk_8_evfolyamrol.pdf>

Általános tájékoztató szülőknek a felvételi eljárásról:

<https://www.oktatas.hu/pub_bin/dload/kozoktatas/beiskolazas/tajekoztatok/KIFIR_kiadvany_teljes_2021_2022.pdf>

Tájékoztató a központi írásbeli vizsgákról

<https://www.oktatas.hu/pub_bin/dload/kozoktatas/beiskolazas/tajekoztatok/KIFIR_kozponti_irasbeli_vizsga.pdf>

Sikeres felvételi eljárást kívánunk minden diáknak!